28.11.1918 algas vabadussõda mis lõppes 2.02.1920 Tartu Rahulepingu sõlmimisega. 1918 detsembris loodi kaitseväe staabi juurde topograafia osakond. Vabadussõja ajal olid kasutusel Vene topokaardid mida Eesti Kindralstaabi V osakond kivitrükis välja andis. Kaardid muudeti tasapisi eestikeelseteks. Hiljem, 1920 topograafia ja hüdrograafia osakonnad ühendati ja alates 1924a hakkas ilmuma ka Kindralstaabi IV osakonna topo-hüdrograafia aastaraamat. Peastaabi Topo- hüdrograafia osakonna ülemaks oli 1920 kuni 1934 Petrburi Sõjatopograafide kooli lõpetanud alampolkovnik (08.04.1924 kolonel) Jakob Prei (VR I/3) kes oli hiljem ka Kaitseväe Ühendatud Õppeasutuste lektor topo- hüdrograafia alal ning tunnustatud geodeetiliste, topograafiliste, hüdrograafiliste ja kartograafiliste tööde juhendaja.